kardosdrur/scandi-wiki huggingface dataset:
Hermann Lebert

Hermann Lebert (oprindelig Levy) (født 9. juni 1813 i Breslau, død 1. august 1878 i Bex i Schweiz) var en tysk læge.

Liv og karriere 

Han studerede samtidig medicin og naturvidenskab i Berlin og senere under Schönlein i Zürich, og dette sidste fag havde i lang tid overvægten. Hans doktordisputats 1834 var også en botanisk undersøgelse (De Gentianis in Helvetia sponte nascentibus), og i flere år berejste han Mellemeuropa som botaniker, indtil han under et ophold i Paris tog fat på medicinen og blev elev af Dupuytren og Louis, tog der efter til Bex i Schweiz og nedsatte sig der 1838, men flyttede 1846 til Paris, indtil han 1853 blev professor i medicinsk klinik og direktør for sygehuset i Zürich. Herfra kaldtes han 1859 til Breslau, som han forlod 1874 for at flytte til Bex. 

Hans udmærkede forbindelser i mange lande foranledigede, at han kom til at stå som en mellemmand mellem germansk og romansk forskning, og han var i det hele mere international af støbning end tyskere ellers. Hans fortjenester af medicinen hviler på hans anvendelse af naturvidenskaberne og disses metoder i lægekunsten, og han var en af de første, der konsekvent anvendte mikroskopet ved patologisk-anatomiske undersøgelser.

Forfatterskab 

Hans litterære arbejder er dels — som disputatsen — biologiske, for eksempel hans undersøgelser over gastropodernes munddele og over flueskimlen (Empusa), dels medicinske, for eksempel 
Physiologie pathologique (2 bind, 1845), hvortil slutter sig 
Abhandlungen aus dem Gebiet der Chirurgie und der pathologischen Physiologie (1848), 
Anatomie pathologique générale et spéciale (2 bind, 1852—64), 
Grundzüge der ärztlichen Praxis (1867—68), 
Handbuch der praktischen Medicin (2 bind, 4. aplag, 1871), 
Klinik der Brustkrankheiten (2 bind, 1873—74),
Die Krankheiten des Magens (1878), 
Allgemeine Pathologie und Therapie (2. oplag, 1876) 
samt endelig en række skrifter over specielle emner (indpodning af kræft og tuberkulose, om uterusmyomer, aneurismer og lignende). Desuden har han skrevet en del klimatologiske arbejder og en selvbiografi 1869.

Kilder 

 

Læger fra Tyskland
Ansatte ved Zürichs Universitet
Jøder fra Tyskland
Personer der er konverteret til kristendommen
Faglitterære forfattere fra Tyskland
Tyskere i 1800-tallet
Personer fra Breslau
Philéas Lebesgue

Philéas Lebesgue (født 26. november 1869 i La Neuville-Vault, Oise nær Beauvais, død 11. oktober 1958 sammesteds) var en fransk forfatter.

Lebesgue har udgivet digte, hvoriblandt Les folles Verveines (1903), Monsieur de Boufflers (sonnetter, 1908), Six lais d'amour de Marie de France (moderniserede efter originalen, 1912) og Les servitudes (1913), samt romanerne L'âme du destin (1904), Le roman de Ganelon (1906), La nuit rouge (1907) og flere sproglige og æstetiske betragtninger har han nedlagt i
L'au-delà des grammaires (1904), Aux fenêtres de France (1906) og Essai d'expansion d'une esthétique (1911). Han har desuden skrevet Le Portugal littéraire d'aujourd'hui (1904), La Grèce littéraire d'aujourd'hui (1906) samt et værk om Portugal som republik (1914). Lebesgues 2 senere digtsamlinger Servitudes (1913) og La grande Pitié (1920) sikrede ham først rigtig den plads på Parnasset, som hans paradoksale dobbeltliv som bonde og samtidig mondæn lyriker ikke alene kunde berettige ham til. Chansons de Margot fra 1926 mentes dog at betyde et tilbageskridt igen.

Kilder 

 
 

Digtere fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Franskmænd i 1900-tallet
Salmonsens
Susanne Rumohr Hækkerup

Susanne Rumohr Hækkerup (født Rumohr 24. juli 1959 i København) er en dansk diplomat, som er tidligere dansk ambassadør i Mexico.

Hun fik sin kandidatgrad i 1987, blev samme år ansat som fuldmægtig i Forsvarets Efterretningstjenestes kontor for Politisk Analyse og kom fem år efter til Udenrigsministeriet, også som fuldmægtig. Efter tre år i Moskva som ambassadesekretær og souschef 1993-96 kom hun hjem igen til en stilling som fuldmægtig og var året efter en afstikker tilbage i Forsvarsministeriet i ni måneder som afdelingschef for Internationalt Samarbejde.

1997-99 var hun sektionschef vedr. fredsprocessen i Mellemøsten i Udenrigsministeriet. 2001 blev hun sektionschef i kontoret for International Planlægning og Rapportering i Udenrigsministeriet. I 2003 blev hun sendt til Beijing, først som ambassadesekretær siden som ambassaderåd og souschef, og i marts 2007 blev Susanne Rumohr Hækkerup chef for det store FN-kontor i DANIDA. 1. juni 2009 blev hun kontorchef i kontoret for globalt samarbejde og økonomi i Udenrigsministeriet.

Fra 1. september 2010 indtil 2014, hvor hun overlod posten til Henrik Bramsen Hahn, var hun Danmarks ambassadør i Mexico. Hun var tillige akkrediteret i Cuba, Den Dominikanske Republik, Haiti, Bahamas, Barbados, Jamaica og Trinidad og Tobago. Siden 16. april 2006 har hun været Ridder af Dannebrog.

Hun er enke efter forsvarsminister Hans Hækkerup (første gang gift med Lise Hækkerup), med hvem hun har børnene Nicolai og Johannes Hækkerup.

Se også 
Hækkerup-familien

Kilder 

 CV hos Udenrigsministeriet  
 "Danida-kvinde fylder 50" 

Susanne Rumohr
Ambassadører fra Danmark
Danskere i 1900-tallet
Danskere i 2000-tallet
Personer i Kraks Blå Bog
Susanne
Personer fra København
Riddere af Dannebrog
Palsgård Skov

Palsgård Skov  er en 1.043 hektar stor skov i Ikast-Brande Kommune, der ligger nord for Nørre Snede på den Jyske højderyg, og mod nord grænser til Hampen Sø der er en af Danmarks reneste søer; mod vest ligger primærrute 13 og landsbyen Gammel Hampen, mod nordøst ligger Torup Sø og i den sydøstlige ende ligger Boestmose. Det er en gammel hedeplantage med både nåletræer, områder med egetræer og op til 100 år gamle bøgetræer. Her er højmoser, enge, og overdrev. 

Tilplantningen af skoven på den tidligere hede begyndtes i starten af 1800-tallet, og er sammen med plantagerne på Alheden syd for Viborg og Randbøl Hede ved Egtved blandt de ældste plantager i Jylland. i starten med skovfyr, birk og rødgran, som blev sået i striber i lyngen. På grund af dårlige resultater gik man over til at brænde lyngen af, og så , efterhånden hovedsagelig rødgran, i asken. Senere, omkring 1830, begyndte man at plante, hvilket førte til bedre resultater. I begyndelsen af 1990’erne plantede man på tidligere landbrugsjord en ny løvskov, Tingdalsskoven, øst for Torup Sø og en bøgeskov sydøst for Palsgård Skov.

På ejendommen Vester Palsgård ligger et skovmuseum med turistkontor og egnsarkiv, som er en del af Museum Midtjylland.

Palsgård Skov er en del af Natura 2000-område nr. 53 Sepstrup Sande, Vrads Sande, Velling Skov og Palsgård Skov.

Eksterne kilder/henvisninger 

 Vandretursfolder  for Palsgård Skov og Hampen Sø 
 Om Palsgård Skov  på naturstyrelsen.dk
 Vester Palsgaard Skovmuseum 

Lokaliteter i Ikast-Brande Kommune
Skove i Danmark
Hans Valther Jantzen

Hans Valther Jantzen (26. april 1928 - 1987) var en dansk sangskriver, der skrev flere kendte danske festsange såsom "Ensom dame 40 år", "Billet Mrk." og "Sol og Sommer" - førstnævnte blev et hit i Holland under titlen "Lilly van Putten", mens de to sidstnævnte sange blev skrevet til Bjarne Liller og var med til at starte dennes solokarriere. Privat var han gift med Anna Kristina Jantzen (født Nielsen). Hans Valther Jantzen forsvandt lige så pludseligt ud af showbiz som han var kommet ind, og da han døde i 1987 blev han begravet i de ukendtes grav.

Sangskrivere fra Danmark
Disn30land Af30r D30k - Best of D-A-D 30 Years 30 Hits 1984-2014

Disn30land Af30r D30k - Best of D-A-D 30 Years 30 Hits 1984-2014 er det opsamlingsalbum fra den danske rockgruppe D-A-D, der udkom den 27. januar 2014 på Mermaid Records som markering af gruppens 30 års jubilæum. Albummet indeholder 30 sange helt tilbage fra gruppens debutudgivelse, EP'en Standin' On the Never Never (1985) til deres 11. studiealbum, DIC.NII.LAN.DAFT.ERD.ARK (2011). Disn30land Af30r D30k blev i december 2014 certificeret guld for 10.000 solgte eksemplarer.

Spor

Hitlister og certificeringer

Ugentlige hitlister

Årslister

Certificeringer

Noter 

D-A-D-album
Opsamlingsalbum fra 2014
Italien ved vinter-OL 2014

Italien deltog ved vinter-OL 2014 i Sotji, som blev afholdt i perioden 7. til 23. februar 2014.

Medaljer

Medaljer 

Lande ved vinter-OL 2014
2014
Argentina ved vinter-OL 2014

Argentina  deltog i vinter-OL 2014 i Sotji, der fandt sted i perioden fra 7. februar til 23. februar 2014.

Medaljer 

Lande ved vinter-OL 2014
2014
Natura 2000-område nr. 55 Stavns Fjord, Samsø Østerflak og Nordby Hede

Natura 2000-område nr. 55 Stavns Fjord, Samsø Østerflak og Nordby Hede  er et EU-habitatområde (H51), der har et areal på i alt 15.663 ha, hvoraf over 95 % udgøres af hav. Området omfatter Nordby Hede, hele Stavns Fjord med holmene i den, samt et større havområde med øer uden for fjorden; Her ligger øerne Kyholm, Lindholm og Vejrø. Havområderne, der både er fuglebeskyttelsesområde (F31) og ramsarområde (R14), består ud over Stavns Fjord dele af Nordby Bugt og Lindholm Dyb.

Beskrivelse 
Området har en varieret kystnatur, med både beskyttede kyster med strandeng og strandoverdrev, og bølgeeksponerede kyster med strandvolde, kystskrænter og klitnatur.

Stavns Fjord er en stor lavvandet kystlagune, mens havet øst for med dele af Nordby Bugt og Lindholm Dyb også indeholder rev og sandbanker med lavvandet vedvarende dække af havvand.

Nordby Hede og Stavns Fjords omgivelser var i jægerstenalderen dækket af havet, og landskabet fremstår i dag fladt med enkelte karakteristiske bakker, der også omfatter holmene i Stavns Fjord. Der er en skarvkoloni på Yderste Holm i Stavns Fjord. Der er adgangsforbud
hele året til de fleste af øerne i fjorden, og til Besser Rev, Lindholm, Ægholm og Sværm i yngletiden.

Øerne i havet i den østlige del af habitatområdet indgår i et støre kompleks af holme, Flak (sandgrund) flak, rev og skær, som er en rest af en randmoræne fra den sidste istid. Bosserne er udlagt til sælreservat, og spættet sæl yngler
her; Hatter Rev er et fritliggende stenrev, med store
sten, som normalt er synlige over vandet. Stenrevene er tidligere blevet reduceret på grund af stenfiskeri, men det er nu forbudt i Natura 2000-området.

Naturbeskyttelseslovens § 3 
Af det samlede areal på 15.663 ha hektar er de 517 ha omfattet af naturbeskyttelseslovens § 3:

 183 ha strandeng
 173 ha hede
 146 ha overdrev
 6 ha fersk eng
 5 ha mose
 4,3 ha vandhuller

Fredninger 
Hele habitatområdet (plus landtangen med Kanhavekanalen) blev fredet i 1981 bortset fra en ret smal kyststrækning med klitter i den nordvestligste del . Stavns Fjord med tilgrænsende landarealer og havområdet øst for fjorden også siden 1999 været udlagt som
vildtreservat.

Udpegningsgrundlag for Fuglebeskyttelsesområde nr. 31 
(T) er trækfugle, (Y) er ynglefugle
 Sangsvane (T)
 Klyde (Y)
 Splitterne (Y)
 Havterne (Y)
 Dværgterne (Y)
 Skarv (Y,T)
 Edderfugl (T)
 Fløjlsand (T)
 Sortand (T)

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21.
Natura 2000-området ligger i Samsø Kommune, og naturplanen koordineres med vandplanen for 1.7 Hovedvandopland Århus Bugt .

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen
 Basisanalyse 2016-2021

Natura 2000-planer
Lokaliteter på Samsø
EU-habitatområder i Danmark
Ferdinand Domela Nieuwenhuis

Ferdinand Domela Nieuwenhuis (født 31. december 1846 i Amsterdam, død 18. november 1919) var en nederlandsk socialist, anarkist, ateist, antimilitarist, vegetar, afholdsmand og ikke-ryger. 

Ferdinand var søn af den lærde teolog Ferdinand Jacobus Nieuwenhuis og Henriette Frances Berry. Familien antog mellemnavnet "Domela" i 1859.

Den unge Ferdinand fulgte i faderens fodspor. Efter afsluttede teologiske studier virkede han som evangelisk-luthersk prædikant i flere hollandske byer. Efter at være blevet enkemand for tredje gang mistede han sin tro og ophørte med at prædike i 1879.

Nieuwenhuis blev i stedet en af forgrundsfigurerne inden for den fremvoksende socialistiske bevægelse og var i 1881 med til at danne det hollandske Sosjaaldemokratysk Bond (SDB) (Socialdemokratiske Forbund), en socialistisk bevægelse opbygget af flere lokale græsrodsbevægelser. Under Nieuwenhuis dynamiske ledelse arbejdede man med at påvirke den offentlige opinion, strejker og andre kampmetoder og fik der i gennem voksende tilslutning. 

1887 dømtes Nieuwenhuis til et års fængsel for at have forulempet kongehuset i en avisartikel.

1888 valgtes han ind i underhuset som det første socialistiske parlamentsmedlem i Nederlandene. Under sin tid der blev Nieuwenhuis mere og mere skuffet over parlamentarismen og udviklede sig til anarkist. I 1891 besluttede han og SDB at ikke stille op til genvalg.

Forbundets holdning vakte imidlertid intern modstand, og de, som ville fortsætte ad den parlamentariske vej, dannede i 1894 det reformistiske Socialdemokratiske arbejderparti (Nederlandene) under ledelse af Pieter Jelles Troelstra. Samme år erklæredes SDB ulovligt, hvilket dog ikke forhindrede Nieuwenhuis at fortsætte sin publicistiske og agitatoriske virksomhed i sociale spørgsmål, som lå ham på hjerte. 

Han gik med i og startede selv nye organisationer, som han var aktiv i frem til sin død.

Eksterne henvisninger 

 

Politikere fra Nederlandene
Personer fra Amsterdam
Socialister fra Holland
Anarkister
Pacifister
Lebert

Lebert er et efternavn, der henviser til blandt andre:

 Benjamin Lebert (født 1982) – tysk forfatter
 Hermann Lebert (1813–1878) – tysk mediciner
 Sigmund Lebert (1821–1884) – tysk musikpædagog

Efternavne
Lebesgue (flertydig)

Lebesgue er et efternavn, der henviser til blandt andre:

 Henri-Léon Lebesgue (1875–1941) – fransk matematiker
 Octave Lebesgue (1857–1933) – fransk journalist
 Philéas Lebesgue (1869–1958) – fransk digter

Efternavne
Leif Jepsen

Leif Jepsen (2. januar 1938 i Glostrup – 26. november 2013) var en dansk kunstmaler og grafiker.

Jepsen var  uddannet på Kunstakademiet hos professorerne Egill Jacobsen og Dan Sterup-Hansen 1963-67. Han var en af "murens mænd", der i 1968 var med til at sætte fokus på den midtjyske by Brande med de dengang meget omtalte gavlmalerier

1968 modtog Jepsen Kunstakademiets sølvmedalje og udførte blandt andet et relief for Statens Kunstfond på Åbenrå Postkontor i 1970.

Se også
 Gavlmaleri, blandt andet om "murens mænd".

Referencer

Kilder og eksterne henvisninger
 
 Mindeord om Leif Jepsen  fra Gronningen.dk

Malere fra Danmark
Personer fra Glostrup
Danskere i 1900-tallet
Danskere i 2000-tallet
Grafikere fra Danmark
Nordby Hede

Nordby Hede er et 6 km² stort hede og plantageområde beliggende på en strandvoldsslette mellem Nordsamsø og Stavns Fjord beliggende ud til østkysten af Samsø. Det er en klithede dannet på flyvesand med oprindelse i havet, med en sammenhængende forekomst af grå/grøn klit og en smal bræmme af hvid klit og strandvoldsnatur yderst langs havet. Den sydlige del, den 1 km² store Østerhede er en del af Natura 2000 område nr. 55 Stavns Fjord, Samsø Østerflak og Nordby Hede som også er en del af en større naturfredning fra 1981 . Nordby Hede er også en del af et nationalt geologisk interesseområde omkring Stavns Fjord. Den nordlige del af Nordby Hede udgør nu Mårup Skov, hvis tilplantning påbegyndtes i 1866.

Eksterne kilder/henvisninger 

 Basisanalysen for Natura2000-planen 2016-21
 Nordby Hede på Den Store Danske

Lokaliteter på Samsø
Danske heder
Fredede arealer i Danmark
Østrig ved vinter-OL 2014

Østrig deltog ved vinter-OL 2014 i Sotji, som blev afholdt i perioden 7. til 23. februar 2014.

Medaljer

Tre guld-, fire sølv- og to bronzemedaljer blev taget i alpint skiløb.

Lande ved vinter-OL 2014
2014
Litauen ved vinter-OL 2014

Litauen deltager ved vinter-OL 2014 i Sotji, som bliver arrangeret i perioden 7. februar til 23. februar 2014.

Medaljer 

Lande ved vinter-OL 2014
2014
Rumænien ved vinter-OL 2014

Rumænien deltager ved vinter-OL 2014 i Sotji, som bliver arrangeret i perioden 7. februar til 23. februar 2014.

Medaljer 

Lande ved vinter-OL 2014
2014
Tyrkiet ved vinter-OL 2014

Tyrkiet deltager ved vinter-OL 2014 i Sotji, som bliver arrangeret i perioden 7. februar til 23. februar 2014.

Medaljer 

Lande ved vinter-OL 2014
2014
Sydkorea ved vinter-OL 2014

Sydkorea  deltog ved vinter-OL 2014 i Sotji, som blev afholdt i perioden 7. til 23. februar 2014.

Medaljer 

Seung-Hi Park fik to guld- og en bronzemedalje i kortbaneløb på skøjter (Short Track), mens Suk Hee Shim fik én af hver medalje i kortbaneløb på skøjter. To andre sydkoreanske kvinder fik også guld i 3000 m-stafetten. Sydkorea fik desuden guld og sølv i hurtigløb på skøjter (Speed Skating) og sølv i kunstskøjteløb.

Curling 
Sydkorea deltagere i curlingturneringen for kvinder.

Kvinder 
Kim Ji-sun er for holdet som består af Lee Seul-bee, Shin Mi-sung, Gim Un-chi og reserven Lee Hyun-jung.

 Indledende runder

Alle tider er lokal tid (UTC+4)

Lande ved vinter-OL 2014
2014
It-sikkerhed

It-sikkerhed (også kendt som cyber-sikkerhed eller computersikkerhed) er informationssikkerhed anvendt på computere og datanet (computernetværk).

Området dækker alle processerne og mekanismerne med hvilken computer-baseret udstyr, information og services er beskyttet mod utilsigtet eller uautoriseret adgang, ændring eller destruktion. It-sikkerhed omfatter også beskyttelse mod uplanlagte hændelser og naturkatastrofer.

Se også 
 Security Technical Implementation Guide

 
Digital informationsteknologi
Lars van der Haar

Lars van der Haar (født 23. juli 1991 Amersfoort) er en hollandsk professionel cykelrytter, der har specialiseret sig i cyklecross. Han kører for . 

Lars van der Haar var den første europæiske prorytter til at vinde en World cup-afdeling på en crosscykel med skivebremser.

Resultater 
2008-2009
Hollandsk mester U23 Cyclo-cross
2010-2011
Hollandsk mester  U23 Cyclo-cross
Verdensmester  U23 Cyclo-cross
2011-2012
Hollandsk mester  U23 Cyclo-cross
Verdensmester U23 Cyclo-cross 
2012-2013
Hollandsk mester Elite Cyclo-cross
3. plads ved Elite World Championships
2013-2014
Vinder, UCI Cyclo-cross World Cup, Valkenburg, Holland
Vinder, UCI Cyclo-cross World Cup, Tabor, Tjekkiet
Vinder, UCI Cyclo-cross World Cup, Zolder, Belgien

Eksterne henvisninger 

Mandlige cykelryttere fra Nederlandene
Cykelcrossryttere
Elisabeth Møller Jensen

Elisabeth Johanne Møller Jensen (født 31. december 1946 i Lemvig) er kønsforsker, forfatter og var fra 1990 til 2014 direktør for KVINFO. Hun er uddannet mag.art i Nordisk sprog og litteratur fra Århus Universitet, 1984. Hun er redaktør af Forum. Møller Jensen var stifter af Kvindeligt Selskab 1991. Endvidere sidder hun i bestyrelsen for George Brandes Selskabet.

Udgivelser 
 Nordisk Kvindelitteraturhistorie, bind 1 -5 (redaktør)

Udmærkelser 
 1993: HKs Ligestillingspris
 1994: Lis Jacobsen-prisen for sin indsats som hovedredaktør på Nordisk Kvindelitteraturhistorie
 2004: Tagea Brandts Rejselegat
 2006: Ridder af Dannebrog

Eksterne referencer 

 Om Elisabeth Møller Jensen  på Dansk Kvindebiografisk Leksikon
 Om Elisabeth Møller Jensen  på Den Store Danske
 Om Elisabeth Møller Jensen  på eige.europa.eu

Feminister fra Danmark
Faglitterære forfattere fra Danmark
Modtagere af Tagea Brandts Rejselegat
Personer i Kraks Blå Bog
Debattører fra Danmark
Riddere af Dannebrog
Danskere i 1900-tallet
Danskere i 2000-tallet
Personer fra Lemvig
Personer i Dansk Kvindebiografisk Leksikon
The Internship

The Internship er en amerikansk komedie fra 2013. Filmen er instrueret af Shawn Levy, og har Vince Vaughn og Owen Wilson i hovedrollene.

Om filmen 
Filmen havde premiere i Danmark 5. juli 2013.

Handling 
Billy (Vince Vaughn) og Nick (Owen Wilson) er to sælgere som bliver fyret og indser at de ikke er helt opdateret på den moderne digitale verden. De gider imidlertid ikke at acceptere det faktum at de muligvis er afdankede. Mod alle odds, formår de at tale sig ind i et prestigefyldt praktikophold i Google, hvor de skal kæmpe mod den meget yngre, smartere og langt mere teknisk orienterede college studerende. Deres mål er at bevise, at selv en gammel hund kan lære nye tricks, hvis du arbejder hårdt nok.

Rolleliste 
 Vince Vaughn som Billy McMahon
 Owen Wilson som Nick Campbell
 Rose Byrne som Dana
 Aasif Mandvi som Mr. Chetty
 Max Minghella som Graham Hawtrey
 Josh Brener som Lyle
 Dylan O'Brien som Stuart
 Tiya Sircar som Neha
 Tobit Raphael som Yo-Yo Santos
 Josh Gad som Headphones
 Jessica Szohr som Marielena
 Rob Riggle som Randy
 Eric André som Sid
 Harvey Guillen som Zach
 Gary Anthony Williams som Bob Williams
 Bruno Amato som Sal
 JoAnna Garcia Swisher som Megan
 Anna Enger som Eleanor
 Sean Goulding som Snitch

Eksterne kilder

Referencer 

Amerikanske film fra 2013
Komediefilm fra USA
Vandområdeplan 1.4 Nissum Fjord

Vandplan 1.4 Nissum Fjord er en vandplan, der omfatter hovedvandoplandet til Nissum Fjord og udgør et areal på godt 1.600 km² eller ca. 4 % af
Danmarks areal. Oplandet går som en kile fra vestkysten og Nissum Fjord ca. 90 km mod sydøst til oplandsgrænsen ved Hjøllund, 15 km sydøst for Ikast. Mod sydvest
afgrænses oplandet af Nørresø og Husby Sø og mod nordøst af
bakkerne i forbindelse med hovedopholdslinien fra sidste istid, Weichsel-istiden.

I oplandet findes 868 km målsatte vandløb, godt 3.000 søer, hvoraf 17 søer er større end 5 ha og 10 grundvandsforekomster. 

 I oplandet er der 34 vandværker.
 I 2010 var der i området i alt 18 større rensningsanlæg
 Der er 16 ferskvandsdambrug.
Oplandets kystvande er Nissum Fjord samt Vesterhavet, som er forbundet ved en sluse i Thorsminde. Nissum Fjord dækker et areal på ca. 64 km² og består af 3 bassiner Yder Fjord (inkl. Bøvling Fjord), Mellem Fjord og Felsted Kog. 

Storåen afvander ca. 70 % af oplandet og har sit udløb i Felsted Kog. Oplandet afgrænses mod nord af morænelandskabet fra sidste istid. Her er jorden leret, og fra Dybe Å og til Sevel er det domineret af dødishuller. Store dele af den nordlige del af oplandet er domineret af smeltevandssletterne ved Karup og Klosterhede. På smeltevandssletten rejser bakkeøerne sig, domineret af den store Skovbjerg Bakkeø,
som udgør hele den sydlige del af oplandet.

Dybe Å har oplandsgrænser til den nordvestlige del af oplandet til
Nissum Fjord, men løber direkte til Nordsøen. Oplandet omfatter ca.
16 km² og er domineret af landbrug. Desuden er den åbne vestkyststrækning
fra midten af Husby Klitplantage i syd til Dybe Å i nord medtaget.

Natura 2000 
Der er 8 habitatområder, 2 fuglebeskyttelsesområder og 1 Ramsarområde som ligger helt eller delvist i hovedvandoplandet. Disse er samlet i 7 Natura 2000-områder.

Indsatser 
Behov for vandløbsrestaurering på 97 km af de i alt 868 km vandløb i området, 218 km har behov for ændret vedligeholdelse, og der skal fjernes 80 vandløbsspærringer. 159 km har behov for forbedring af minimumsvandføringen. 295 km opfylder ikke målene for faunaklasse.

Opstemningen ved Vandkraftsøen ved Holstebro Vandkraftværk er
menneskeskabt, og søen skal som udgangspunkt– i vandrammedirektivets
terminologi betragtes som et stærkt modificeret
vandområde med de miljømål, der gælder for et sådant, men der er ikke fuld klarhed over, hvordan direktivets bestemmelser om passageforhold skal tolkes i forhold til vandkraftsøer.

Eksterne kilder/henvisninger 

 Vandplanen
Forslag til vandplan Hovedvandopland 1.4 Nissum Fjord (2013).

Vandplaner
Fjorde i Danmark
Frederik Christian Michaelsen

Frederik Christian Michaelsen (13. maj 1760 – 27. december 1837) var en dansk officer.
Han var søn af kaptajn Karl Gustav Joachim Michaelsen (1721-1770), som var bror til Christian Ditlev Michaelsen. Michaelsen sluttede sin karriere som generalmajor. Han var Ridder af Dannebrog og Dannebrogsmand. Hans bedstefader var blevet adlet i Sverige, og han selv blev den 12. juli 1809 ophøjet i den danske adelstand.

Han blev gift 18. juli 1798 i Garnisons Kirke med Sophie Frederikke Prætorius (død 3. august 1819). De havde seks børn.

Kilder 
 Ferdinand von Krogh: Dansk Adelskalender, 1878. Online-udgave 
 Opslag i Geni.com 

Generalmajorer fra Danmark
Riddere af Dannebrog
Danskere i 1700-tallet
Danskere i 1800-tallet